شركة ديفرنتارت

مسلسل شقة6

تأليف

رفيق القاضي محمود وحيد

سعادالقاضي نبيل شعيب

انتاج

الحلقة الثامنة

منتج فني إخراج

مصطفى يوري محمود كامل

**مشهد 1 (جديد) المقابر ن/د**

انجي تفتح الباب وتدخل تقرأ الفاتحة لوالدتها

انجي

قولت اجي احتفل معاكي بعيد ميلادي زي ما كنا بنحتفل طول عمرنا بيه مع بعض ما بقليش حد يقولي كل سنة وانتي طيبه يا بنت عمري ، روحت لدكتورة نفسية فكرتني بحاجة مكنتش فاكراها او بمكن مكنتش عايزه افتكرها ، وليه دلوقتي وايه اللي بيحصلي ده يا ماما كنتي دايما انتي الضهر اللي ساندني كنتي شايلة عني كتير اوي اكنك كنتي الستارة اللي مدارية عني كل حاجة وحشة والستر ده راح معاكي واتكشف عني

يوسف يتصل بأنجي

انجي بصوت مخنوق

انجي

الو ايوه يا يوسف

يوسف

مال صوتك انتي كويسه

انجي

اه تمام

يوسف

تمام ايه صوتك معيطة ، حصل حاجة جديدة في الشقة الملعونة دي

انجي

لا العادي خلاص انا اتعودت

يوسف

انتي فين

انجي

انا في المقابر وماشية خلاص

يوسف

مقابر ايه بس انتي ناقصة ، لو سمحتي تروحي البيت او حتى تروحي الشغل

انجي تخرج من المقابر وتركب اوبر وترى في المقابر المواجهه لها ذات الدجال الذي رأته في السابق وهو ينظر لها بحده وترى عنده ساره تعود بالنظر مره اخرى ولكنها لا تجدها

يوسف

الو

انجي

ايوه يا يوسف لا مهو تقريبا كده معدش فيها شغل ، هبقى احكيلك اما نتقابل

يوسف

طيب هتروحي تاني لفريدة

انجي

فريدة

يوسف

فريدة الدكتورة النفسية يا انجي

انجي

معرفش يا يوسف هشوف بس لازم قبلها اعمل مشوار قبل ما اقرر هروحلها تاني ولا لا

**مشهد 2 (جديد) عيادة فريدة ن/د**

يوسف يغلق الهاتف مع انجي ونراه يجلس مع فريدة في العيادة

يوسف

اديني كلمتها يا ستي أهو قدامك

وقالتلي لسه مش عارفة إذا هتيجي أو لأ

فريدة

وانت يعني مكنتش هتيجي تقابلني غير اذا قولتلك اني عايزه اكلمك عنها

يوسف

عايزه تقولي ايه يا فريدة؟

فريدة

عايزه اقول اني حاولت اقابلك كتير بعد موت ياسمين الله يرحمها وانت كنت بترفض

يوسف

كانت حالتي النفسية مش مخلياني اقدر اتكلم مع حد ولا اشوف حد

فريدة

ودلوقتي سمحت حالتك النفسية.. على الاقل كان ممكن اساعدك تتجاوز حالتك دي , ولا انت ناسي اني دكتورة نفسية

يوسف

لا مش ناسي بس كنت عايز انسى حاجات تانية كتير ..

فريدة

وقدرت تنساها؟

يوسف

يمكن الوقت قادر لوحده ينسي

فريدة

بتفكرك بيها صح ؟

يوسف (ينظر لها بضيق)

بمين!

بقولك ايه يا فريدة انا جيت النهارده بس عشان قولتيلي عندك اللي تقوليه بخصوص حالة انجي

أنا ماشي، سلام

يوسف ينهض متجهاً إلي الباب

**فريدة:**

**على فكرة يا يوسف**

**هروبك مش هيحل حاجة و مش هيعالج الموضوع**

يوسف

سلام

قطع

**مشهد 3 (جديد) اوبر ن/د**

انجي تجلس في الاوبر وتتذكر جلستها مع دكتورة فريدة وتتكرر جملة فريدة

"هل في عيلتك تاريخ مرض نفسي او عقلي"

يأتيها تليفون من ياسر يقطع حبل افكارها

ياسر

انتي فين؟

انجي

في العربية عندي مشوار خير فيه ايه

ياسر

انا قولتلك هجيبلك اساس موضوع فهمي بس طبعا ما تقوليش لحد اني قولتلك حاجة

انجي

لا طبعا وانا من امتى بقول

**مشهد 4 (جديد) الجريدة / مكتب ياسر ن/د**

ياسر

الموضوع طلع ليه ابعاد كبيره جدا اكبر ما كنت متخيل انتي فين بالليل ؟

انجي

لسه مش عارفه ما تقول على طول يا ياسر بلاش جو الساسبنس بتاعك ده

ياسر

لا الوقت مش مناسب دلوقتي ، بصي تعالي اي وقت نقعد في الرووف واكلم الواد يوسف ييجي يقعد معانا وناهد تتحفنا بأكله من بتوعها قشطة .. سلام

ياسر يغلق الهاتف ويوجه كلامه لناهد

ياسر

ظبطي بقى انتي باقي التفاصيل

**ناهد**

**لأول مرة احس اني اخترت صح**

**ياسر:**

**نعم**

**ناهد:**

**لا ده فاصل رومانسي مش اكتر**

**ياسر**

**لا وانتي استاذه في الرومانسية**

**ناهد**

**طيب انا غلطانة يا ياسر**

**قطع**

**مشهد 5 (جديد) شوارع المنيل/ أمام محل ورد ن/خ**

انجي تلف في شوارع المنيل

وتسأل محل ورد

انجي:

هو فين بقالة عم نبيل؟

عامل محل الورد:

ياه .. عم نبيل تعيشي انتي و المكان اهو (يشير اليه) لكن اتباع و بقى حاجة تانية خالص .. يظهر ان حضرتك بقالك كتير ماجيتيش هنا

**انجي:**

**متشكرة**

و تتحرك لحد ما بتوصل لعم نبيل اللي اتغير وبقى ا جنص عربيات او سايبر

وتصعد الى العماره اللي فوقه

**مشهد 6 (جديد) أمام شقة ازهار عمة انجي ن/د**

ازهار سيدة عجوز تعيش وحيدة في شقتها المتواضعه

صوت جرس الباب

ازهار

مين .. مين

ازهار تفتح الباب

انجي

سلاموا عليكم ده بيت الحاجة ازهار

ازهار

اه يا بنتي انا الحجه ازهار خير عايزه ايه

انجي

انا انجي

ازهار

انجي مين

انجي

انا انجي بنت اخوكي الله يرحمه

\_ cut\_

**مشهد 7(جديد) داخل شقة ازهار/الصالة ن/د**

ازهار تجلس على الكنبة مقابل انجي

ازهار:

يااااه والله و كبرتي يا انجي بس صورة من امك مخدتيش حاجة من المرحوم ابوكي

انجي:

مش يمكن خدت وانا معرفش

ازهار:

ومين السبب في انك ما تعرفيش ابوكي ولا تعرفي عنه حاجة،س مش حياة!

انجي:

ماما ماتت قريب الله يرحمها

ازهار

الله يرحمها

سامحيني يا بنتي مكنتش اعرف ، المهم ايه اللي فكرك بيا وبعيلة ابوكي

انجي:

انا دوخت على بال ماقدرت اوصل للعنوان انتي عارفه اني كنت صغيره وما افتكرش المكان

ازهار:

مش مهم .. العيب مش عليكي العيب ع اللي طفشت وخدتك من اهلك

انجي:

طفشت !! لا طبعا بابا هو اللي سافر وسابنا و اختار حياته واتخلى عننا وهي عاشت تقوم بالدورين ورفضت تتجوز لغاية اما ماتت

ازهار تبتسم وهي تنظر لها

إنجي:

هو حضرتك بتبصيلي كده ليه؟

ازهار:

بسمعك وكأنك بتحكيلي عن حاجات معشتهاش

وايه تاني كمان قالتلهولك؟

انجي

انتوا اللي كنتوا فين ، محدش فيكم سأل عننا ولا عرف احنا عايشين ازاي

ازهار

مهي طبعا مش هتقول اللي حصل عشان تسمم افكارك من ناحية ابوكي الله يرحمه اللي بعد ما خدتك ومشيت واتقطعت اخباركم تعب زياده وحالته اتدهورت لحد ما مات.

مات بقهرته بعدها بكام شهر

انجي:

بعد اذنك يا طنط مش هسمح ابدا ان يحصل غلط في امي

ازهار:

بصي يا بنتي العايط في الفايت نقصان عقل وانا مش هنجر لكلام ممنوش فايده حاجة ابوكي لسه محتفظة بيها جوه لغاية دلوقتي فيها روشتات علاجه ومرضه اللي استمر معاه سنين واللي بسببه خسر شغله وبيته.

**مشهد 8(جديد) أمام عمارة أزهار ن/خ**

**(نسمع جملة ازهار و نحن نرى انجي تخرج من عمارة ازهار و تركب سيارة اجرة – اوبر –وتتحرك )**

**مشهد9 (جديد) اوبر فى الشارع ن/د**

**انجي جالسة فى الخلف و تنظر من الشباك و سرحانة**

**Dissolve**

**مشهد10 (جديد) فلاش باك/ شقة والدة إنجي ن/ل/د**

**انجي الطفلة و الأم**

**انجي:**

**هو بابا مش هييجي بقى يا ماما .. انا نفسي اشوفه اوي**

**الام:**

**لا يا حبيبتي بابا اختار حياة تانية وناس تانيين يعيش معاهم وسابنا لوحدنا .. و بعدين انا معاكي اهو و بعملك كل اللي بتحبيه و نفسك فيه ..**

**ولا انتي نفسك في حاجة وانا قصرت فيها وماجبتهاش؟**

**الطفلة انجي:**

**لا بس عايزاه هو يروح الشغل وانتي تقعدي معايا**

**( تحضن امها )**

**الام:**

**يا روح قلبي و انا بموت فيكي، بكره انتي اللي تشتغلي واقعد اتحايل عليكي تقعدي معايا**

**الطفلة:**

**لا طبعا انا مش هشتغل ولا هخرج اصلا هفضل قاعده معاكي طول الوقت**

**تصمت الطفلة وهي تفكر**

**الطفلة:**

**بس بابا راجل و يقدر يضرب اي حد يضايقني او يزعلني فى المدرسة**

**الأم:**

**يا حبيبتي دنا اللي يزعلك هاكله .. قوليلي بس كده مين قالك كلمة مش حلوة و انا هعرفك ان ماما خمسين راجل فى بعض**

**الطفلة:**

**انتي اجمل و اقوى ام فى العالم**

**الام:**

**وانتي احلى بنت فى الحياة كلها**

**انجي تدمع في الاوبر**

Cut

**مشهد 11(تم تصويره ح8 م3 إلي م7) شقةإنجي ل/د**

**مشهد عيد ميلاد**

م/ 3 شقة انجى ل.د

يرن جرس باب شقة انجى تفتح الباب لتجد سارة وماهرممسكين بهداياعيد ميلاد

ماهر:

كل سنة وانتى طيبة يا استاذة

سارة :

كل سنة وانتى طيبة

انجى :

اتفضلو ايه المفاجأة الحلوة دى

Cut

م 4 شقة انجى الهول ل.د

يجلس كلا من ماهروسارة وانجى ويضعون تورتة عيد الميلاد وبجانبها هدية ملفوفة

ماهر :

كل سنة وانتى طيبة والسنة الجاية تبقى رئيسة تحرير قد الدنيا

انجى :

وانت طيب يا استاذ ماهرانتو مش متخيلين انتو فرحتونى قد ايه بالمفجاءة دى .. بس انتو

عرفتوامنين؟

سارة :

من الفيسبوك .. كل سنة وانتى طيبة

يمسك ماهر بالهدية الملفوفة

ماهر :

دى بقى يا ستى هدية بسيطة مشترك فيها انا وسارة

انجى:

تعبتوا نفسكوا ليه بس .. بجد انتو مش متخيلين انتوافرحتونى قدايه بالمفجاءة دى

سارة :

بصى انا معرفش انتى بتحبى الرسم ولالا بس انا حسيت اننا عايزين نجيبلك حاجة مختلفة

شوية واقترحت على عمو ماهر اننا نجيب البورتريه ده

انجى:

هوفى احلى من كده هدية .. فعلا انا حاسة انى وسط عيلتى

ماهر :

وانتى يعلم ربنا وحده معزتك فى قلوبنا قد ايه ..انتى يابنتى علشان نيتك وفطرتك سليمة

جعلك تكونى سبب انك ترجعى حق واحد مقتول

انجى :

طيب تسمحوا لى بقى اقطع التورتة الجميلة دى وناكل كلنا

\_ يخرج ماهركيس شمع من جيب الجاكيت

ماهر :

من غيرما نطفى الشمع

انجى :

الله يااستاذ ماهرانت رجعتنى22 سنة لورا بس يلا بينا نطفى الشمع

يضحك الجميع

Cut

م/ 5 شقة انجى الهول ل.د

\_ انجى تقف وبجوارها ماهر وسارة وتطفى الشمع

\_ وتقدم لسارة قطعة تورتة وتعطى لماهر ولكنه يمتنع

ماهر :

لالا .. انتى عايزة السكر يعملها معايا مش هقدر ..وكمان اسيبكو انا ..انا مش حمل سهر

انا راجل بنام بدرى

سارة :

استنى خدنى معاك يا عمو ماهر

انجى :

ايه يا جماعة انتوا ليه سلبتونى فرحتى كده

\_ يضحك الجميع

استنوا يا جماعة احنا لحقنا

ماهر :

غصب عنى السن برضو مبقاش يجى على السهر

انجى :

طيب استاذ ماهر معاه عذره انتى يا سارة اسهرى معايا شوية قوليلى هتمشى ليه ساكنه فى

اخرالدنيا انتى يادوب السلم اقعدى بقى بعد اذنك

سارة :

اوك هسهر معاكى شوية

ماهر

طيب هستاذن انا بقى تصبحوا على خير

Cut

م /6 شقةانجى )بابالشقة( ل.د

انجى توصل ماهر الى باب الشقة ويلتفت لها ماهر

ماهر:

كنت عايز منك طلب لو ينفع؟

انجى:

طبعا يا استاذ ماهر اتفضل

ماهر:

كنت عايزك تقربى من سارة وتحاولى تكونى جمبها.. انا البنت دى بتصعب عليا جدا ملهاش

اصحاب قريبين ودايما مع والدتها علشان ظروفها الصحية واناحاسس ان وحدتها المجبرة

عليها دى مأثرة عليها نفسيا

انجى :

متقلقش يا استاذ ماهر دى اختى الصغيرة سيبلى انا الموضوع دة

ماهر :

تصبحى على خير

Cut

م/ 7 شقة انجى الهول ل.د

موسيقى هادئة فى الارجاء تجلس انجى وسارة يتحدثون وكل منهم يمسك بكوب مشروب

الساخن

سارة :

دى قناعتى انا الشخصية.. ان مفيش قاعدة ثابته وكل واحد فى الدنيا ليه منهجه

انجى :

برافو عليكى يا سارة

سارة :

على ايه؟؟

انجى :

على ثقافتك واطلاعك ..انتى ما شاء الله قاعدين بنتكلم كلمتينى فى الفيزياء والكمياء

والفلسفة الكونية .. بجد برافو انتى اكيد عندك مكتبة فى البيت

سارة :

وجودى معظم الوقت فى البيت خلى عندى الفضول المعرفة او لاهتمامى وكنت دايما بحس

ان القراية هى الحاجةاللىبفرغفيها طاقتى

انجى :

هو فى امتع من المعرفة دى الحاجة اللى بتلازمنا من واحنا صغيرين وبتكبر معانا ..بس

كويس جدا ان طاقتك رايحة للقراية

سارة :

بس للاسف الواقع دايما تفاصيله ادق من الكلام المكتوب على الورق

انجى :

مش فاهمة تقصدى ايه؟

سارة :

يعنى مهما كنتى بارعة فى وصف الاشياء من خلال الكتابة عمرك ماتقدرى تنقلى الواقع

بكل تفاصيله

انجى :

صح جدا .. عمرك ماتقدرى ابداً انك تنقلى الصورة الكاملة للواقع .. بس تفتكرى ايه السبب

فى الحاجز ده

سارة :

التفاصيل الصغيرة.. اننا نغفل عن تفاصيل صغيرة بتخلى الواقع المنقول لينا واقع مشوش

واحيانا بيكون واقع مضلل لينا او بمعنى اصح احنا اللى مشوفناش تفاصيل هوغفلنا عنها

علشان كده بنفهمه غلط

انجى:

معاكى حق ياسارة كتير جدا الانسان بيكون عايز يعبر عن احاسيسه وعن اللى بيشعر بيه

وميعرفش يعبر بالتفصيل وبيختصر كل اللى حاسس بيه بانه تعبان

سارة:

وممكن فى الاساس يكون محبط بس ميعرفش وشايف انه فى الواقع تعبان

انجى :

انا توهت منك يا سارة الصراحة

يضحكان

سارة :

سورى مااقصدش اتفلسف خالص

انجى :

بالعكس اوعى تقولى كده انا مستمتعة جدا

سارة:

طيب هوضحلك بمثال حى .. صباح مثلا مجرمة وقاتله فى نظرالناس وفى نظرنفسها ..

لكن التفصيلة اللى الكل غافله اليه صباح قتلت

انجى :

علشان جوزها

سارة :

علشان حبت .. وكان مصيرها انها تقتل ويتحكم عليها بالجنون .. لما اشوف واحده فى

الحياه طاقتها حب من كل قلبها ويكون ده مصيرها يبقى لازم احس ان فى خلل

انجى:

مش عارفة .. بس حاجة محزنة فعلا مكنتش شايفة اللى حصل لصباح ده من وجهة النظر

دى .. خلتينى اتعاطف معاها برغم انها ارتكبت جريمة .. بقولك ايه متيجى نطلع نكمل

سهرتنا مع مامتك فوق انا حاسة انك عايزة تطلعى علشانها وانا مش عايزة كلمنا يخلص

ايه رايك

سارة :

لامتقلقيش ماما زمانها اخدت العلاج ونامت اصلها بتاخد علاج فيه مخدر

انجى:

طيب ايه رايك نشوف فيلم

سارة

اوك

Cut

**مشهد12(تم تصويره ح8 م8) شقة إنجي /المكتب ن/د**

**إنجي جالسة في المكتب بتفتكر باباها ومامتها**

**مشهد13(جديد) شقة ازهار ل/د**

فلاش باك "حلم "

انجي طفلة في الثامنة تقف وراء باب غرفتها تراقب والدها ووالدتها في مشادة كلامية بينهما

ام انجي

انا تعبت وجبت اخري معاك ، مش هستنى اما عمري كله يروح عند الدكاترة والمستشفيات بكفاية بقى ، انا عايزه اتطلق

والد انجي

وانا مش هطلقك يا حياة ، ده انتي الحاجة الحلوة اللي طلعت بيها م الدنيا انتي وانجي ارجوكي ما تسيبيش ، ارجوكي وانا هتعالج وهبقى كويس صدقيني ، دي اخر مره ابطل العلاج

**ام انجي**

**(تصرخ فيه)**

**انت مالكش كلمة و مهزوز و ضعيف .. انا هيجرالي حاجة بسببك**

Cut

**مشهد 14 (تم تصويره ح8 م12) شقة إنجي/المكتب وغرفة النوم ن/د**

**(رجوع من فلاش باك إنجي وهي بتفتكر باباها ومامتها)**

م / 12 غرفة نوم انجى ن . د

تليفون انجى يرن المتصل ياسر، ترد على ياسر فى الهاتف

انجى :

ياسرازيك

ص.ياسر :

ايه يا بنتى انتى لسه نايمة؟

انجى:

بحاول افوق اهو

ص.ياسر:

طيب اوعي تنسي معادنا النهارده و ماتتأخريش عشان نلحق نقعد شوية حلوين انا وانتي و ناهد و يوسف

\_ تفكر قليلا وهى تدعك بعينيها

انجى :

ماشي

Cut

**مشهد 15(جديد) مصلحة الطب الشرعى/مكتب يوسف ن.د**

يوسف يجلس على مكتبه ويشرع فى كتابة تقرير خاص بالعمل ويدخل اسلام

اسلام:

صباح الفل يا جو

يوسف :

صباح النوريا اسلام

اسلام:

يابنى اصطبح وقول ياصبح عبقت المكتب دخان

لايردعليه يوسف ويكمل كتابة

اسلام:

بقولك ايه يا جو صحيح الجثة بتاعت مصرالجديدة اللى قطعتها الست المجنونة بتاعت ..

يوسف :

زياد الشامى .. مالها؟

اسلام:

فى خبطة فى راسه شديدة

يوسف:

ماهى صباح فى التحقيقات اعترفت انها قبل ما تقطعه خبطته على دماغه وبعد كده قطعته

اسلام:

لا انا بتكلم ان فى كدمة تانى غير بتاعت صباح.

اللى بتكلم عليها دي فى اخرالراس عند النخاع

المستطيل واقدم من خبطة صباح.

يوسف :

هابقى ابص عليها ...

اسلام:

انا كل اما افتكر اقولك انسى

يوسف يتوقف عن العمل ويشرد

يوسف

خبطة قديمة

اسلام

الموضوع ده مريب كله على بعضه وواضح ان صاحبتك ممكن يكون ليها يد في اللي بيحصل

يوسف

ليها يد ازاي يعني! اذا كان هي اللي عرفت ان صباح قتلت زياد والكلام ده قبل ما انجي تسكن اصلا

اسلام

واشمعنى ده يحصل بعد سكنها في الشقة دي بكام يوم وانت بتقولي ان ليها في الاعمال والسحر والكلام ده

يوسف

انا مقولتش كده! انا قولت هي عرفت ازاي مش اكتر وانها بتشوف حاجات.

انت عايز تقول ايه؟

اسلام

مش عايز اقول حاجة غير ان خد بالك وخلاص لان الموضوع عندك شكله واخد ابعاد تانية غير انها صاحبة صحابك، فاهمني؟

يوسف

لا مش فاهمك ومش فاهم ايه اللي ورا كلامك

اسلام

المقصود اني انبهك انك مش ناقص وقصة مراتك مكنتش سهله عشان تقدر تتجاوزها نفسيا

يوسف

نفسيا ! ااااه قول كده بقى يبقى فريدة كلمتك وعملت دور الوصية كالمعتاد

اسلام

فريدة عملت ده لانها بتحبك وانت عارف هي استنتك قد ايه

يوسف

لا يا اسلام فريدة ما استنتيش، فريدة سابتني وراحت اتجوزت واما اتطلقت رجعت تدور عليا. طمنها عليا وحاول تفهمها ان تجربتي معاها مقدرتش اخرج منها حتى بعد ما اتجوزت ياسمين وفضلت شبح بيتحكم في حياتي مع ياسمين لو بتعز فريدة خليها تنساني زي ما انا موت ياسمين فوقني

Cut

**مشهد 16(جديد) الرووف ن/د**

اجواء سعيدة و حركة بالمكان و ياسر وناهد يعلقون زينة عيد ميلاد انجي

ناهد

خلص زمانها على وصول

ياسر

مش عارف وديتي سيف عند مامتك ليه مهو كان يقعد معانا يحضر العيد ميلاد

ناهد

عنده امتحان بكره ولازم يذاكر وماليش دماغ اذاكرله بصراحة

ياسر

والله انا مش عارف من غير مامتك كنا هنعمل ايه ده الواد قاعد معاها اكتر ما بيقعد معانا

ناهد

هو انت لا منك ولا كفاية شرك مش تحمد ربنا انها شايله عنك هم مذاكرة الواد وهم توصيله المدرسة اوقات كتير اما بيكون بايت عندها

ياسر

وهو انا قولت حاجة يا ستي ده انا بشكر فيها مفيش حاجة اقولها او اعملها غير اما تنتقديها في ايه يا ناهد انتي مفيش حاجة بتعجبك مني ابدا

ناهد

انا اسفة مش قصدي ومعرفش انك هتقفش كده ، يلا كمل بقى ما يبقاش دمك تقيل

قطع

**مشهد17 (جديد) الجريدة ن/د**

**انجي تسير بممر المجلة و يرن الهاتف**

**انجي:**

**ايوا يا ناهد حقك عليا والله بس الاتش ار كلموني في المجلة وكان لازم اجيلهم .. مش هتأخر والله .. اكيد جاية طبعا و مش هيفوتني اللمة الحلوة .. انا وصلت خلاص و داخلة عليهم .. هخلص علطول و اجيلكم جري**

**سلام**

**مشهد 18(جديد) مكتب الاتش ار ن/د**

**( انجي تجلس امام مسؤول الاتش ار بالمكتب )**

**جمال المسؤول**

**اهلا استاذه انجي**

**انجي**

**اهلا بحضرتك خير يا استاذ جمال**

**جمال**

**حضرتك كنتي قدمتي شكوى في رئيس التحرير استاذ فهمي وكنا بنحقق في سبب الشكوى وكان لازم نسمع منك**

**انجي**

**استاذ فهمي غير في متن التحقيق بما يخل بالمضمون وكتب مانشيت مخالف للموضوع الأصلي اللي قدمته**

**جمال**

**وحضرتك شايفه ان ده عملك ضرر من حيث ايه؟**

**انجي**

**من حيث انه كان ممكن يرجعلي ببروفة الطبع او حتى يشيل إسمي من على الموضوع مش يغير التحقيق ويكتبه بشكل مخالف! ده غير انه إداني إجازه مفتوحة بدون وجه حق او حتى كان يحولني للتحقيق مش يمنعني عن اداء وظيفتي**

**مشهد19 (جديد) رووف ياسر و ناهد ل/د**

ياسر وناهد يرتبون المكان

ياسر

ما تتصلي يا بنتي بصاحبتك تشوفيها فين

ناهد

صاحبتي في الطريق اتصل انت يا خويا بصاحبك شوفوا اتأخر ليه

يوسف يدخل عليهم حاملا التورتة

يوسف

اهو، صاحبه اهو

ياسر

حمد الله ع السلامه وياترى جبت هدية معاك ولا داخل بالتورتة بس

ناهد

يا لهوي عليك يا ياسر انت مالك

ياسر

الحق عليا اني بحاول اخليه يظبط صاحبتك في هدية حلوة

يوسف

استني بس هو انت عمرك ظبطت ناهد في وردة حتى عشان يبقى ليك عين تتكلم في هدايا

ناهد

اااااه ده اسمه قصف جبهة بلغة الواد سيف ابني قوله والنبي

ياسر

اه انت بتقلب الترابيزه عليا ماشي مسيري اردهالك

**( تدخل انجي المكان و تفاجئ بالزينة)**

**ايه الزينة الحلوة دي ما تقولوش عاملينهالي مفاجأة بقى وكده**

**ناهد**

**و هو احنا عندنا اغلى منك نحتفل بيه**

**ياسر**

**(يهزار) انا بقول تيجي انتي تعيشي مع ناهد و انا اعيش فى الشارع**

**ناهد**

**(تضحك) يبقى احسن .. دى انجي حبيبتي**

**انجي**

**( تضحك) انتوا بتستنوا تشوفونى عشان تتناقروا .. ربنا يخليكوا لبعض و يخليكوا ليا ..**

انجي

بجد مش عارفه اقولكم انا فرحانه قد ايه اول مره يتعملي احتفالين بعيد ميلادي زي مايكون ربنا عايز يعوضني على اللي بيجرى فيا من ساعة ما امي مشيت

ياسر يحاول تغيير الموضوع بسبب تأثر انجي

ياسر

انا سعيد جدا ان طاقتنا كلنا متحده انهاردة .. هاتي الحاجة الساقعة و العصير يا ناهد

يوسف :

هتقعد بقى تقولنا طاقة وارواح وشوية وهتحرك الاشياء عن بعد

ياسر:

ومين قالك ان مفيش ناس وصلوا لكده

يوسف:

لا انت مجنون رسمى يابنى

تدخل ناهد تحمل صينيه بها اكواب عصير

\_ تظل انجى سارحه

ياسر:

مالك يا انجى سرحانة فى ايه ؟

انجى :

لا مفيش

ياسر

انتي لسه بتشوفي حاجات

انجي تهز رأسها موافقة

شوفتى ايه ؟

انجى:

حاجات فاكرها بشكل دقيق وحاجات تانية مش قادرة افتكرها

انا شوفت زياد تانى يا ياسر

يوسف

احنا مش قولنا نخلي علم النفس يقوم بدوره بقى ونرجع للجلسات احسن

انجي " ويبدو عليها الغيره "

اه ده كلام الدكتورة بتاعتك

يوسف

بتاعتي ؟

انجي "تشعر بالاحراج"

قصدي دكتورة فريدة

يوسف

خلاص انا هسكت خالص

ياسر

انتى شوفتى ايه بالظبط يا انجى

انجى :

شوفت زياد حاضن اوراق كتير وبتقع منه وبيجرى من كتلة ضلمة كبيرة وانا فاتحة الكشاف

وبشوفهم بس فى جزء مفقود من الرؤيا مش قادرة انى افتكره

ياسر:

ده طبيعى جدا ممكن ما تفتكريش وممكن تفتكرى على مراحل

انجى:

بالظبط ده اللى بيحصل معايا انا حاسة ان زياد عايز يوصلى حاجة ، بس مش قادره افهم ليه في الضلمة

ياسر:

اهى الضلمة بقى دى هى الخدعة ..المشهد الكبير اللى قدامك ان فى ضلمة بتبتلع زياد انما

التفاصيل الصغيرة زى الورق اللى بيقع منه ممكن يكون الرسالة او اى شيئ تانى انتى

شوفتيه فى الرؤيا يكاد يكون تافه لكن هو القصد

انجى:

طيب مش قادرة افتكر الجزء المفقود

ياسر :

لو عايزك هو اللى هيفتكرك ومتتعبيش نفسك فى التفكير كتير

انجى:

حاضر عندك حق

انجي توجه كلامها ليوسف

انجي

انا اسفة يا يوسف انا مشتتة جدا

ناهد

طب ما نشوف شيخ يقرا قرآن في البيت ولا نشوف حد من اللي مكشوف عنهم الحجاب

ياسر

اه انتي عايزها تخبط على المشايخ والدجالين عشان ينصبوا عليها وتخرج من دوامة لدوامة العن

يوسف

واللي انت بتعمله معاها وسيجا وطاقة وعين تالته ده مش دجل

ناهد تحاول تهدئة الاحوال وتغير الموضوع

خلاص يا جماعة المهم عملتي ايه مع الاتش ار

انجي

ولاحاجة .. **هيكملوا تحقيق ويردوا عليا ، ما تشغلوش بالكم ، توجه كلامها لياسر**

**انجي**

**انت كنت بتقول هتقولي حاجة مهمه بخصوص المستشفى**

ياسر

موضوع المستشفى ياستي طلع حوار كبير زي ما قولتلك ، فهمي طلع مزقوق من ناس تقيلة من مصلحتهم ان المستشفى دي تتقفل والاطفال اللي بيجولهم يتحولوا على المستشفى الجديدة اللي بيبنوها وطبعا فهمي مش بيعمل كده ببلاش انتي فاهمه

انجي

وهما هيستفيدوا ايه اما يعملوا كده

ياسر

عيب عليكي والله يا ملكة التحقيقات تسألي سؤال زي ده ، تورتة التبرعات تورتة كبيرة اوي وبدل ما تتقسم على اتنين تبقى من نصيب مستشفى واحدة هي طبعا المستشفى اللي بتتبني دلوقتي

ناهد

طيب ممكن نطفي شمع التورتة الغلبانة دي وبعدين نشوف تورتة فهمي بيه وصحابه التقال

يوسف يأتيه تليفون من فريدة

يوسف يأخذ الهاتف ويتحرك وانجي يبدو عليها الغيره

ناهد تقترب من انجي

ناهد

هو فيه حاجة انا مش واخده بالي منها

انجي (مازحة):

لا ياختي ريحي مناخيرك شوية اللي حشراها في كل حاجة دي

Cut

**مشهد 19أ (جديد) الجريدة/ مكتب فهمي ل/د**

فهمي يتحدث في الهاتف مع شاكر رجل الاعمال

فهمي:

لوسمحت يا شاكر بيه الموضوع دلوقتي مش متحمل خالص نفتح تاني سيرة المستشفى تاني انجي طلبت فتح التحقيق بخصوص الموضوع ولازم نهدا تماما دلوقتي.

فهمي

انا عارف ان ده مكنش اتفاقنا وان أنا واخد فلوس على أساس إنها حملة مستمرة على كذا إسبوع بس سيب الدنيا تهدا بس شوية مش أكتر صدقني كده أحسن ليا ولحضرتك عشان ما يتفهمش انها حملة ممنهجة ضد المستشفى.

فهمي

حاضر ... هحاول انشرلك كام مقالة في جرايد ومواقع تانية ولو اني شايف انك تستنى بس شوية عشان ما يحصلش ربط بينك وبين اللي بيحصل ع العموم اللي تشوفه.

**مشهد 20 (تم تصويره ح8 م15 إلي 22) شقة إنجي/غرفة نوم ل/د**

م / 15 غرفة نوم انجى ل . د

إنجي نائمة على السرير وتحلم

مزج \_

م / 16 غرفة مكتب انجى ل . د

) حلم (

نرى زياد فى غرفة المكتب ونلاحظ ان الدولاب موجود فى غرفة المخزن اصبح فى المكتب

ثم نرى زياديتلفت فى ارجاء الغرفه ثم ينظرللدولاب ويحفر تحته

\_ مزج \_

م / 17 غرفة نوم انجى ل . د

انجى تستيقظ وتمسك رأسها

انجى :

مافيهاش نوم

تتجه الى خارج الغرفه

\_ cut \_

م / 18 حمام انجى ل . د

انجى تقف امام الحوض وتغسل وجهها ثم تسمع صوت وقع حذاء يتحرك فى الخارج فتتوقف

وتغلق الماء لتتأكد من الصوت وتتحرك للخارج والصوت يبتعد تتوقف انجى فى منتصف

الشقه لاتعرف الى اين تتجه فقد توقف الصوت ثم تسرح قليلا فتتذكرالحلم

\_ مزج \_

م / 19 غرفة المكتب ل . د

فلاش باك للحلم

\_ زياد يتلفت وينظر للدولاب ويحفر تحته

\_ مزج \_

م / 22 الصاله ل . د

نعودالى انجى واقفه فى الصاله وترى زياد ما يفعله زياد في المكتب

\_ cut \_

م / 22 غرفة المكتب ل . د

\_ تدخل انجى الى المكتب

وتلمس زياد وتصرخ

Cut

**نهاية الحلقة الثامنة\_\_**